
Z A P I S N I K
44. sjednice Vijeća Mjesnog odbora Čulinec održane 24. listopada 2024.

u sjedištu Mjesnog odbora, Ulica Badema 2a s početkom u 17.00 sati
NAZOČNI ČLANOVI VIJEĆA: Mario Kolar,  Damir Škarić, Hrvoje Holler, Suzana Benc i Jadranka Petrović.
Predsjedava Mario Kolar, predsjednik Vijeća.

Zapisnik vodi Mario Kolar.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 44. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst Zapisnika 43. sjednice Vijeća, održane 24. rujna 2024, bez izmjena.
Član Vijeća Damir Škarić predlaže dodatnu točku dnevnog reda pod redni br. 9.: Označavanje ulice Josipa Rožića ulicom s prednošću prolaska, jednoglasno se prihvaća dodatna točka dnevnog reda.

Član Vijeća Damir Škarić predlaže dodatnu točku dnevnog reda pod redni br. 10.: uklanjanje homofobnog murala sa trafostanice u Čulincu, većinom glasova Vijeće ne prihvaća dopunsku točku dnevnog reda.


Na prijedlog predsjednika Vijeće jednoglasno utvrđuje
DNEVNI RED
1. ODLUKA o izmjeni Poslovnika o radu Vijeća Mjesnog odbora Čulinec
2. Inicijativa za postupkom izmjena područja i naziva Mjesnog odbora Čulinec-donošenje zaključka
3. Prijedlog zaključka-Plan potreba za aktivnostima, programima i projektima unapređenja kvaliteta života građana-donošenje zaključka
4. Željko Ištvanić, k.č. br. 581/22 i 581/2-očitovanje, traži se
5. Dovoz bio otpada za kompostiranje u krugu poduzeća tvrtke „Mlinar“ na adresi  Čulinečka cesta 228-donošenje zaključka
6. Zahtjev za jednokratnim korištenja prostora udruge umirovljenika Zagrebačka Dubrava podružnica Čulinec-donošenje zaključka

7. Zahtjev za jednokratnim korištenjem prostora Jadranka Petrović Ulica česmina 2, Zagreb-donošenje zaključka
8. Zahtjev za jednokratnim korištenjem prostora Josip Panović I. Trnava 12, Zagreb-donošenje zaključka
9. Označavanje ulice Josipa Rožića ulicom s prednošću prolaska-donošenje zaključka
10. Pitanja i prijedlozi
Ad. 1. ODLUKA o izmjeni Poslovnika o radu Vijeća Mjesnog odbora Čulinec.

Članovi Vijeća primili su pisani materijal uz poziv
U raspravi sudjeluju: Mario Kolar, Damir Škarić, Suzana Benc, Hrvoje Holer i Jadranka Petrović.
Vijeće jednoglasno donosi 

ODLUKU

o izmjeni Poslovnika o radu Vijeća Mjesnog odbora Čulinec
Članak 1.


U Poslovniku o radu Vijeća Mjesnog odbora Čulinec, donesenog na 43. sjednici, 24. rujna 2024., u članku 40. stavak 2. mijenja se i glasi:


„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 

Članak 2.
Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

.
Ad. 2. Inicijativa za postupkom izmjena područja i naziva Mjesnog odbora Čulinec.
U raspravi sudjeluju: Mario Kolar, Damir Škarić, Suzana Benc, Hrvoje Holer i Jadranka Petrović.
Vijeće sa 1 glasom „za“ 1 glasom „protiv“ i 3 „suzdržana“ glasa ne donosi zaključak
Ad. 3. Prijedlog zaključka-Plan potreba za aktivnostima, programima i projektima unapređenja kvaliteta života građana.
U raspravi sudjeluju: Mario Kolar, Damir Škarić, Suzana Benc, Hrvoje Holer i Jadranka Petrović.
Vijeće jednoglasno donosi 

ZAKLJUČAK

o donošenju Plana potreba za aktivnostima programima i projektima unapređenja kvalitete života građana u 2025.

1. Vijeće Mjesnog odbora Čulinec planira donošenje Plana potreba za aktivnostima programima i projektima unapređenja kvalitete života građana u 2025. u iznosu do 3.000,00€.

2. Ovaj zaključak dostavlja se Gradskom uredu za Mjesnu samoupravu, promet, civilnu zaštitu i sigurnost te Vijeću Gradske četvrti Donja Dubrava na znanje.
Ad. 4. Željko Ištvanić, k.č. br. 581/22 i 581/2.
U raspravi sudjeluju: Mario Kolar, Damir Škarić, Suzana Benc, Hrvoje Holer i Jadranka Petrović.
Vijeće sa 1 glasom „za“ 2 glasa „protiv“ i 2 „suzdržana“ glasa ne donosi zaključak

Ad. 5.  Dovoz bio otpada za kompostiranje u krugu poduzeća tvrtke „Mlinar“ na adresi  Čulinečka cesta 228.
U raspravi sudjeluju: Mario Kolar, Damir Škarić, Suzana Benc, Hrvoje Holer i Jadranka Petrović.
Vijeće većinom od 3 glasa „za“ i 2 „suzdržana“ glasa donosi 

Z A K LJ U Č A K

o davanju podrške Vijeću MO Resnički gaj s ciljem ishođenja prestanka 

dovoza i pretovara biootpada u Čulinečkoj cesti 218

1. Na zamolbu Vijeća Mjesnog odbora Resnički gaj za davanje potpore razmatrana je problematika dovoza i pretovara biootpada na području Mjesnog odbora Resnički gaj, na lokaciji Čulinečka cesta 218.

2. U svezi gornje navedene zamolbe daje se bezrezervna podrška nastojanjima Vijeća Mjesnog odbora Resnički gaj radi ishođenja prestanka dovoza i pretovara biootpada na lokaciji Čulinečka cesta 218.

3. Ovaj Zaključak dostavlja se Vijeću Gradske četvrti Donja Dubrava na znanje. 
Ad. 6. Zahtjev za jednokratnim korištenja prostora udruge umirovljenika Zagrebačka Dubrava podružnica Čulinec.
Članovi Vijeća primili su pisani materijal uz poziv
U raspravi sudjeluju: Mario Kolar, Damir Škarić, Suzana Benc, Hrvoje Holer i Jadranka Petrović.
Vijeće jednoglasno donosi 

Z A K L J U Č A K

o povremenom-jednokratnom korištenju prostora objekta mjesne samouprave

Čulinec za 2024.

I.  Vijeće Mjesnog odbora Čulinec razmotrilo je  zahtjev za povremeno korištenje prostora objekta mjesne samouprave Čulinec u 2024. za potrebe, udruge umirovljenika Zagrebačka Dubrava.

II. Odobrava se povremeno-jednokratno korištenje prostora u svrhu dočeka nove godine, 31.12.2024  i 1.1.2025 od 16.00 do 22.00 sata bez naknade.

III. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenja o korištenju, a u skladu s ovim Zaključkom.
Ad. 7. Zahtjev za jednokratnim korištenjem prostora Jadranka Petrović Ulica česmina 2, Zagreb.
Članovi Vijeća primili su pisani materijal uz poziv
U raspravi sudjeluju: Mario Kolar, Damir Škarić, Suzana Benc, Hrvoje Holer i Jadranka Petrović.
Vijeće jednoglasno donosi 

Z A K L J U Č A K

o povremenom-jednokratnom korištenju prostora objekta mjesne samouprave

Čulinec za 2024.

I.  Vijeće Mjesnog odbora Čulinec razmotrilo je  zahtjev za povremeno korištenje prostora objekta mjesne samouprave Čulinec u 2024. za potrebe, Jadranke Petrović, Ulica česmina 2, Zagreb.

II. Odobrava se povremeno-jednokratno korištenje prostora, u subotu 10.5.2025 od 14.00 do 20.00 sata bez naknade.

III. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenja o korištenju, a u skladu s ovim Zaključkom.
Ad. 8. Zahtjev za jednokratnim korištenjem prostora Josip Panović I. Trnava 12.
Članovi Vijeća primili su pisani materijal uz poziv
U raspravi sudjeluju: Mario Kolar, Damir Škarić, Suzana Benc, Hrvoje Holer i Jadranka Petrović.
Vijeće jednoglasno donosi 

Z A K L J U Č A K

o povremenom-jednokratnom korištenju prostora objekta mjesne samouprave

Čulinec za 2024.

I.  Vijeće Mjesnog odbora Čulinec razmotrilo je  zahtjev za povremeno korištenje prostora objekta mjesne samouprave Čulinec u 2024. za potrebe, Josipa Panovića, I. Trnava 12, Zagreb.

II. Odobrava se povremeno-jednokratno korištenje prostora, u subotu 7.12.2024 od 11.00 do 18.00 sati bez naknade.

III. O povremenom korištenju prostora iz točke 1. ovog Zaključka, Gradski ured za mjesnu samoupravu, promet, civilnu zaštitu i sigurnost izdat će odobrenja o korištenju, a u skladu s ovim Zaključkom.
Ad. 9. Označavanje ulice Josipa Rožića ulicom s prednošću prolaska.
Predsjednik usmeno informira nazočne o predmetu rasprave i odlučivanja.
U raspravi sudjeluju: Mario Kolar, Damir Škarić, Suzana Benc, Hrvoje Holer i Jadranka Petrović.
Vijeće jednoglasno donosi 
ZAKLJUČAK

o prijedlogu označavanja Ulice Josipa Rožića ulicom s prednošću prolaska 

1. Vijeće je razmotrilo zahtjev člana Vijeća Damira Škarića da se Ulica Josipa Rožića prometno označi kao ulica s pravom prvenstva nad sporednim Ulicama: Zdravka Horvatića, Davorina Jeića, Josipa Bahmana, Filipa Anković Arara i Zlatka Tašnera, te smatra zahtjev opravdanim.

2. Građani smatraju da je Ulica Josipa Rožića glavna te da ima prednost nad sporednim ulicama iako ne postoje prometni znakovi koji bi potkrijepili njihov stav te dolazi do neželjenih prometnih prekršaja „oduzimanje prednosti“. Građani predlažu da bi bilo bolje da se Ulica Josipa Rožića obilježi prometnom signalizacijom kojom bi se dalo prednost navedenoj prometnici.

3. Predlaže se Vijeću GČ Donja Dubrava da zatraži od gradskih upravnih tijela nadležnih za pitanja regulacije prometa utvrđivanje opravdanosti zahtjeva te shodno tome i rješavanje predmetnog pitanja.  

4. Ovaj zaključak se dostavlja Vijeću Gradske četvrti Donja Dubrava na nadležno postupanje.

Ad. 10. Pitanja i prijedlozi
Budući da se nitko nije javio za riječ predsjednik zatvara točku dnevnog reda i zaključuje sjednicu.

Dovršeno u 19:20 sati.
KLASA: 024-08/24-003/2161
URBROJ: 251-13-11-4/006-24-2
U Zagrebu, 24. listopada  2024.
Zapisnik sastavio: 
Silvestar Smrekar







                                                                                                    Predsjednik

                                                                         Vijeća Mjesnog odbora

                                                                      Čulinec

                                                                       Mario Kolar

